SPRC "2022Q1

การแพร่ระบาดของโรคติดเชื้อไวรัสโคโรน่า 2019 และสถานการณ์ราคาน้ำมัน

ตั้งแต่ต้นปี พ.ศ. 2565 เป็นต้นมา สถานการณ์การแพร่ระบาดของโรคติดเชื้อไวรัสโคโรน่า 2019 ไม่ได้ร้ายแรงเท่าปีก่อน ประกอบกับการฟื้นตัวของกิจกรรมทางเศรษฐกิจในประเทศ ส่งผลให้อุปสงค์ของผลิตภัณฑ์ปิโตรเลียมในช่วงสามเดือนแรกของปี พ.ศ. 2565 เพิ่มสูงขึ้น เมื่อเทียบกับช่วงเวลาเดียวกันในปี พ.ศ. 2564 นอกจากนี้ สถานการณ์ความขัดแย้งระหว่างรัสเซียและยูเครน ยังส่งผลให้ราคาน้ำมันเพิ่มสูงขึ้นเช่นกันเมื่อเทียบกับช่วงเวลาเดียวกันในปีก่อน ทั้งสองปัจจัยดังกล่าวส่งผลให้รายได้จากการขายในช่วงสามเดือนแรกของปี พ.ศ. 2565 เพิ่มขึ้นจำนวน 735 ล้านดอลลาร์สหรัฐอเมริกา หรือ 27,804 ล้านบาท ซึ่งคิดเป็นร้อยละ 61 เมื่อเทียบกับช่วงเวลาเดียวกันในปี พ.ศ. 2564

ผลกระทบจากเหตุการณ์น้ำมันดิบรั่ว

เมื่อวันที่ 25 มกราคม พ.ศ. 2565 ได้เกิดเหตุน้ำมันดิบรั่วไหลที่บริเวณทุ่นผูกเรือน้ำลึกแบบทุ่นเดี่ยวกลางทะเลของบริษัท บริษัทได้ร่วมกับหน่วยงานภาครัฐปฏิบัติการขจัดคราบน้ำมันทันทีเพื่อลดผลกระทบต่อชายฝั่งและพื้นที่อ่อนไหว โดยปัจจุบันคราบน้ำมันได้ถูกกำจัดเรียบร้อยแล้ว การประเมินผลกระทบระยะยาวหรือการฟื้นฟูที่อาจจำเป็นในพื้นที่ที่ได้รับผลกระทบอยู่ระหว่างการดำเนินการโดยร่วมกับหน่วยงานของรัฐ ผู้เชี่ยวชาญจากภายนอก และชุมชน ในปัจจุบัน โรงกลั่นน้ำมันของบริษัทสามารถดำเนินการกลั่นได้ตามปกติ

บริษัทได้จัดเตรียมแผนเยียวยาในระยะสั้นและระยะยาวเพื่อการช่วยเหลือผู้ที่ได้รับผลกระทบ และปัจจุบันอยู่ระหว่างการดำเนินการเพื่อเรียกร้องเงินภายใต้ความคุ้มครองตามกรมธรรม์ประกันภัยจากบริษัทประกันภัย

บริษัทได้รับรู้ค่าใช้จ่ายจากความเสียหายดังกล่าวในงบกำไรขาดทุนสำหรับงวดสามเดือนสิ้นสุดวันที่ 31 มีนาคม พ.ศ. 2565 
เป็นจำนวนเงินรวมทั้งสิ้น 42.02 ล้านดอลลาร์สหรัฐอเมริกา หรือ 1,393.40 ล้านบาท เป็นส่วนหนึ่งของค่าใช้จ่ายในการบริหาร 
ซึ่งค่าใช้จ่ายและประมาณการหนี้สินส่วนใหญ่เป็นค่าใช้จ่ายในการตอบโต้ภาวะฉุกเฉินในการขจัดคราบน้ำมันและเงินช่วยเหลือที่จ่ายให้กับผู้ที่ได้รับผลกระทบ

ทั้งนี้ ณ วันที่ 31 มีนาคม พ.ศ. 2565 ค่าใช้จ่ายดังกล่าวได้รวมประมาณการหนี้สินจากเหตุการณ์น้ำมันดิบรั่วไว้แล้ว และบริษัทอาจมีค่าใช้จ่ายที่อาจจะเกิดขึ้นได้ในอนาคต

เกณฑ์ในการจัดทำข้อมูลทางการเงิน

ข้อมูลทางการเงินระหว่างกาลได้จัดทำขึ้นตามมาตรฐานการบัญชีไทย ฉบับที่ 34 เรื่อง การรายงานทางการเงินระหว่างกาล และข้อกำหนดเพิ่มเติมอื่นเกี่ยวกับรายงานทางการเงินที่ออกภายใต้พระราชบัญญัติหลักทรัพย์และตลาดหลักทรัพย์

ข้อมูลทางการเงินระหว่างกาลนี้ควรอ่านควบคู่กับงบการเงินของรอบปีบัญชีสิ้นสุดวันที่ 31 ธันวาคม พ.ศ. 2564

ข้อมูลทางการเงินระหว่างกาลฉบับภาษาอังกฤษจัดทำขึ้นจากข้อมูลทางการเงินระหว่างกาลฉบับภาษาไทยที่จัดทำตามกฎหมาย 
ในกรณีที่มีเนื้อความขัดแย้งกันหรือมีการตีความในสองภาษาที่แตกต่างกัน ให้ใช้ข้อมูลทางการเงินระหว่างกาลฉบับภาษาไทยเป็นหลัก

นโยบายการบัญชีที่ใช้ในการจัดทำข้อมูลทางการเงินระหว่างกาลเป็นนโยบายเดียวกันกับนโยบายการบัญชีที่ใช้ในการจัดทำงบการเงินสำหรับปีบัญชีสิ้นสุดวันที่ 31 ธันวาคม พ.ศ. 2564

ประมาณการทางบัญชี

ในการจัดทำข้อมูลทางการเงินระหว่างกาล ผู้บริหารต้องใช้ดุลยพินิจ การประมาณการ และข้อสมมติที่มีผลกระทบต่อการนำนโยบายการบัญชีมาใช้ และจำนวนเงินของสินทรัพย์และหนี้สิน รายได้และค่าใช้จ่าย ผลที่เกิดขึ้นจริงอาจจะแตกต่างจากการประมาณการ

บริษัทผลิตผลิตภัณฑ์ปิโตรเลียมในประเทศไทยสำหรับตลาดในประเทศและต่างประเทศ โดยใช้ประโยชน์จากสินทรัพย์เดียวกัน 
บริษัทมีเพียงหนึ่งส่วนงานที่รายงาน คือ โรงกลั่น ผู้มีอำนาจตัดสินใจสูงสุดด้านการดำเนินงานสอบทานรายงานภายในซึ่งรายงาน
ผลประกอบการของบริษัททั้งหมดเพื่อที่จะประเมินผลการปฏิบัติงานและจัดสรรทรัพยากร ผู้มีอำนาจตัดสินใจสูงสุดด้านการดำเนินงาน
จะประเมินผลการปฏิบัติงานของส่วนงานที่รายงานโดยวัดผลจากรายได้ ต้นทุน กำไรขั้นต้น และกำไรก่อนดอกเบี้ยรับและดอกเบี้ยจ่าย ภาษีเงินได้ ค่าเสื่อมราคาและค่าตัดจำหน่าย ซึ่งเป็นข้อมูลเดียวกันกับข้อมูลทางการเงินนี้

รายได้หลักของบริษัทเกิดจากการขายผลิตภัณฑ์ปิโตรเลียมให้แก่ลูกค้า กล่าวคือการส่งผลิตภัณฑ์ปิโตรเลียม ซึ่งรวมถึง
ก๊าซปิโตรเลียมเหลว น้ำมันเบนซิน น้ำมันเชื้อเพลิงอากาศยาน น้ำมันดีเซล น้ำมันเตา ยางมะตอย และผลิตภัณฑ์อื่นให้แก่ลูกค้า 
ผ่านทางเรือบรรทุก ทางรถบรรทุก หรือทางระบบท่อส่งผลิตภัณฑ์ ซึ่งบริษัทเสร็จสิ้นการปฏิบัติตามภาระที่ต้องปฏิบัติ ณ เวลาใดเวลาหนึ่ง

บริษัทมีรายได้ร้อยละ 38 (พ.ศ. 2564: ร้อยละ 45) มาจากรายได้รับจากบุคคลหรือกิจการที่เกี่ยวข้องกัน โดยจำนวนรายได้รับจากบุคคลหรือกิจการที่เกี่ยวข้องกันแสดงอยู่ในหมายเหตุข้อ 9

สินทรัพย์ทางการเงินซึ่งประกอบด้วย เงินสดและรายการเทียบเท่าเงินสด และลูกหนี้การค้าและลูกหนี้อื่น และหนี้สินทางการเงิน
ซึ่งประกอบด้วยเงินกู้ยืมจากสถาบันการเงิน และหนี้สินหมุนเวียนอื่น แสดงด้วยราคาทุนตัดจำหน่าย มูลค่ายุติธรรมของสินทรัพย์และหนี้สินทางการเงินดังกล่าวไม่ได้มีความแตกต่างที่มีสาระสำคัญจากมูลค่าตามบัญชี

ณ วันที่ 31 มีนาคม พ.ศ. 2565 บริษัทมีหนี้สินอนุพันธ์ทางการเงินที่วัดมูลค่าด้วยมูลค่ายุติธรรมผ่านกำไรขาดทุน ซึ่งประกอบด้วย สัญญาแลกเปลี่ยนสกุลเงินและอัตราดอกเบี้ยจำนวน 15,944,265 ดอลลาร์สหรัฐอเมริกา หรือ 533,423,395 บาท (31 ธันวาคม พ.ศ. 2564: หนี้สินอนุพันธ์ทางการเงินจำนวน 9,125,341 ดอลลาร์สหรัฐอเมริกา หรือ 306,546,651 บาท) โดยใช้เทคนิคการประเมินมูลค่าสำหรับการประเมินมูลค่ายุติธรรมระดับที่ 2 กล่าวคือ มูลค่ายุติธรรมของสัญญาแลกเปลี่ยนสกุลเงินและอัตราดอกเบี้ยคำนวณโดยใช้อัตราแลกเปลี่ยนล่วงหน้าที่กำหนดไว้ในตลาดที่มีการซื้อขายคล่อง และอัตราดอกเบี้ยล่วงหน้าที่อ้างอิงจากเส้นอัตราผลตอบแทนที่สังเกตได้ (observable yield curves)

มูลค่ายุติธรรมของส่วนที่ไม่หมุนเวียนของเงินกู้ยืมระยะยาวจากสถาบันการเงินคำนวณจากมูลค่าปัจจุบันของกระแสเงินสดในอนาคตคิดลดด้วยอัตราดอกเบี้ยของเงินกู้ยืมของตลาด ณ วันที่ในรายงานทางการเงิน ซึ่งจัดเป็นมูลค่ายุติธรรมระดับที่ 2

ลูกหนี้การค้า สามารถวิเคราะห์ตามอายุหนี้ที่ค้างชำระได้ดังนี้

ภายใต้ข้อกำหนดของกระทรวงพลังงานบริษัทต้องตั้งสำรองน้ำมันไว้อย่างน้อยร้อยละ 5 ของปริมาณน้ำมันสำเร็จรูปที่ผลิตได้สำหรับจำหน่ายในประเทศ (พ.ศ. 2564: ร้อยละ 4) และต้องสำรองปริมาณน้ำมันสำเร็จรูปไว้อย่างน้อยร้อยละ 6 ของปริมาณน้ำมันสำเร็จรูป
ที่นำเข้ามาในราชอาณาจักร (พ.ศ. 2564: ร้อยละ 5) ซึ่งปริมาณการสำรองนั้นขึ้นอยู่กับแผนการผลิตและปริมาณการผลิต ณ วันที่ 
31 มีนาคม พ.ศ. 2565 สินค้าคงเหลือข้างต้นได้รวมน้ำมันดิบที่บริษัทจะต้องสำรองขั้นต่ำจำนวน 197,228,609 ดอลลาร์สหรัฐอเมริกา หรือ 6,598,342,296 บาท (31 ธันวาคม พ.ศ. 2564: 127,550,265 ดอลลาร์สหรัฐอเมริกา หรือ 4,284,783,282 บาท)

สำหรับงวดสามเดือนสิ้นสุดวันที่ 31 มีนาคม พ.ศ. 2565 บริษัทรับรู้ขาดทุนจากสินค้าและวัสดุอื่นล้าสมัยในงบกำไรขาดทุนเบ็ดเสร็จเป็นจำนวน 235,842 ดอลลาร์สหรัฐอเมริกา หรือ 7,878,879 บาท

การเปลี่ยนแปลงของที่ดิน อาคารและอุปกรณ์ สำหรับงวดสามเดือนสิ้นสุดวันที่ 31 มีนาคม พ.ศ. 2565 มีดังนี้

การเปลี่ยนแปลงของเงินกู้ยืมสำหรับงวดสามเดือนสิ้นสุดวันที่ 31 มีนาคม พ.ศ. 2565 มีดังนี้

บริษัทมีสัญญาเงินกู้ยืมระยะยาวกับสถาบันการเงินประกอบด้วยเงินกู้ยืมสกุลเงินดอลลาร์สหรัฐอเมริกาที่อัตราดอกเบี้ย 3 เดือน LIBOR บวกร้อยละ 1.30 และร้อยละ 1.75 และสกุลเงินเยนที่อัตราดอกเบี้ย 3 เดือน TONA บวกร้อยละ 0.73847

มูลค่ายุติธรรมของเงินกู้ยืมส่วนที่หมุนเวียนมีมูลค่าเท่ากับราคาตามบัญชี เนื่องจากผลกระทบของอัตราคิดลดไม่มีสาระสำคัญ 
ส่วนมูลค่ายุติธรรมของส่วนที่ไม่หมุนเวียนของเงินกู้ยืมระยาวจากสถาบันการเงินไม่ได้มีความแตกต่างอย่างมีนัยสำคัญจากมูลค่าตามบัญชี ซึ่งวิธีการวัดมูลค่ายุติธรรมได้เปิดเผยไว้ในหมายเหตุข้อ 4

บุคคลหรือกิจการที่เกี่ยวข้องกันกับบริษัท หมายถึง บุคคลหรือกิจการที่มีอำนาจควบคุมบริษัทหรือถูกควบคุมโดยบริษัทไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัท รวมถึงบริษัทที่ทำหน้าที่ถือหุ้น บริษัทย่อย และกิจการที่เป็นบริษัทในเครือเดียวกัน นอกจากนี้บุคคลหรือกิจการที่เกี่ยวข้องกันยังหมายรวมถึงบริษัทร่วมและบุคคลซึ่งถือหุ้นที่มีสิทธิออกเสียงไม่ว่าทางตรงหรือทางอ้อมและมีอิทธิพลอย่างเป็นสาระสำคัญกับบริษัท ผู้บริหารสำคัญ กรรมการหรือพนักงานของบริษัท ตลอดทั้งสมาชิก
ในครอบครัวที่ใกล้ชิดกับบุคคลดังกล่าว และกิจการที่เกี่ยวข้องกับบุคคลเหล่านั้น

ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการ จะคำนึงถึงเนื้อหาของความสัมพันธ์มากกว่ารูปแบบทางกฎหมาย

ผู้ถือหุ้นรายใหญ่ของบริษัทคือ Chevron South Asia Holding Pte Ltd. ซึ่งจดทะเบียนในประเทศสิงคโปร์ บริษัทดังกล่าวถือหุ้นในบริษัทคิดเป็นจำนวนร้อยละ 60.56 จำนวนหุ้นที่เหลือร้อยละ 39.44 ถือโดยบุคคลทั่วไป บริษัทที่มีอำนาจควบคุมสูงสุดของบริษัท คือ Chevron Corporation ซึ่งจดทะเบียนในประเทศสหรัฐอเมริกา

รายการต่อไปนี้เป็นรายการกับบุคคลหรือกิจการที่เกี่ยวข้องกัน

ก)	รายได้จากการขายสินค้าและบริการ

รายการที่เกิดขึ้นกับบริษัทข้างต้นเป็นไปตามเงื่อนไขและข้อตกลงในเชิงพาณิชย์ซึ่งอ้างอิงจากราคาตลาด

ข)	การซื้อสินค้าและบริการ

รายการที่เกิดขึ้นกับบริษัทข้างต้นเป็นไปตามเงื่อนไขและข้อตกลงในเชิงพาณิชย์ซึ่งอ้างอิงจากราคาตลาด

ค)	ยอดค้างชำระที่เกิดจากการซื้อ/ขายสินค้าและบริการ

ยอดคงเหลือ ณ วันสิ้นรอบระยะเวลารายงานที่เกี่ยวข้องกับรายการกับบริษัทในเครือเดียวกัน มีดังนี้

ง)	ค่าตอบแทนคณะกรรมการและผู้บริหาร

ค่าตอบแทนที่จ่ายหรือค้างจ่ายสำหรับผู้บริหาร มีดังนี้

ณ วันที่ 31 มีนาคม พ.ศ. 2565 บริษัทมีหนังสือค้ำประกันจากธนาคารเกี่ยวกับการใช้ที่ดินในนิคมอุตสาหกรรมมาบตาพุด การใช้ไฟฟ้า ภาษีมูลค่าเพิ่มและอื่น ๆ เป็นจำนวนเงินรวมทั้งสิ้น 3.04 ล้านดอลลาร์สหรัฐอเมริกา หรือ 101.59 ล้านบาท

ณ วันที่ 31 มีนาคม พ.ศ. 2565 บริษัทมีภาระผูกพันดังต่อไปนี้

ค่าเครื่องจักรและอุปกรณ์ ค่าซ่อมแซมและบำรุงรักษา และค่าติดตั้งที่ยังไม่แล้วเสร็จ เป็นเงินประมาณ 8.00 ล้านดอลลาร์สหรัฐอเมริกา หรือ 267.56 ล้านบาท

ค่าวัตถุดิบและค่าพลังงานซึ่งรวมถึงน้ำมันดิบ ไฮโดรเจน ก๊าซธรรมชาติ และไฟฟ้าสำรองเป็นเงินประมาณ 1,365.55 ล้านดอลลาร์สหรัฐอเมริกา หรือ 45,684.77 ล้านบาท

ข้อมูลทางการเงินระหว่างกาลนี้ได้รับอนุมัติโดยคณะกรรมการบริษัท เมื่อวันที่ 12 พฤษภาคม พ.ศ. 2565

เมื่อวันที่ 8 เมษายน พ.ศ. 2565 ในการประชุมสามัญผู้ถือหุ้นประจำปี พ.ศ. 2565 ผู้ถือหุ้นได้มีมติอนุมัติการจ่ายเงินปันผลประจำปี
จากกำไรสุทธิประจำปี พ.ศ. 2564 ในอัตราหุ้นละ 0.1785 บาท คิดเป็นจำนวนทั้งสิ้น 23.39 ล้านดอลลาร์สหรัฐอเมริกา หรือ 774 ล้านบาท เงินปันผลดังกล่าวได้จ่ายให้กับผู้ถือหุ้นในวันที่ 6 พฤษภาคม พ.ศ. 2565

| 1	เหตุการณ์สำคัญระหว่างงวดที่รายงาน |



| 2	นโยบายการบัญชี |



| 3	ข้อมูลจำแนกตามส่วนงาน |



| 4	สินทรัพย์และหนี้สินทางการเงิน |



| 5	ลูกหนี้การค้า |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| ไม่เกิน 3 เดือน | 615,449,118 | 364,919,171 | 20,563,518,813 | 12,247,830,548 |

| 3 - 6 เดือน | - | - | - | - |

| 6 - 12 เดือน | - | - | - | - |

| เกินกว่า 12 เดือน | - | - | - | - |

| รวมลูกหนี้การค้า | 615,449,118 | 364,919,171 | 20,563,518,813 | 12,247,830,548 |

| หัก  ค่าเผื่อผลขาดทุนตาม TFRS 9 | - | - | - | - |

|  | 615,449,118 | 364,919,171 | 20,563,518,813 | 12,247,830,548 |



| 6	สินค้าคงเหลือ |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| น้ำมันดิบ | 233,895,546 | 189,629,880 | 7,825,045,661 | 6,370,217,592 |

| ผลิตภัณฑ์ปิโตรเลียม | 161,844,941 | 123,182,805 | 5,414,571,074 | 4,138,067,649 |

| สินค้าและวัสดุอื่น (สุทธิจากค่าเผื่อ) | 23,505,417 | 23,903,115 | 786,380,780 | 802,974,945 |

|  | 419,245,904 | 336,715,800 | 14,025,997,515 | 11,311,260,186 |

| น้ำมันดิบระหว่างทาง | 354,518,642 | 154,043,657 | 11,860,527,509 | 5,174,773,173 |

| สินค้าคงเหลือ - สุทธิ | 773,764,546 | 490,759,457 | 25,886,525,024 | 16,486,033,359 |



| 7	ที่ดิน อาคารและอุปกรณ์ |



|  | หน่วย: ดอลลาร์สหรัฐอเมริกา | หน่วย: บาท |

|  |  |  |

| ราคาตามบัญชีต้นงวด - สุทธิ | 720,951,014 | 24,218,835,325 |

| ซื้อสินทรัพย์ | 899,934 | 29,793,079 |

| ค่าเสื่อมราคา | (18,239,913) | (605,886,499) |

| ผลต่างของอัตราแลกเปลี่ยนจากการแปลงค่าข้อมูลทางการเงิน | - | (103,223,648) |

| ราคาตามบัญชีปลายงวด - สุทธิ | 703,611,035 | 23,539,518,257 |



| 8	เงินกู้ยืม |



|  | หน่วย: ดอลลาร์สหรัฐอเมริกา | หน่วย: บาท |

|  |  |  |

| มูลค่าตามบัญชีต้นงวด | 239,746,239 | 8,053,791,855 |

| การจ่ายคืนเงินกู้ยืม | (15,000,000) | (505,425,000) |

| ผลของการเปลี่ยนแปลงในอัตราแลกเปลี่ยนเงินตราต่างประเทศ | (6,855,956) | (227,843,300) |

| ผลต่างของอัตราแลกเปลี่ยนจากการแปลงค่าข้อมูลทางการเงิน | - | (30,941,977) |

| มูลค่าตามบัญชีปลายงวด | 217,890,283 | 7,289,581,578 |



| 9	รายการกับบุคคลหรือกิจการที่เกี่ยวข้องกัน |



| กิจการที่เกี่ยวข้องกัน | ลักษณะความสัมพันธ์ | ธุรกรรมหลักที่เกี่ยวข้องกับบริษัท |

|  |  |  |

| Chevron South Asia Holding Pte. Ltd. | ผู้ถือหุ้นใหญ่ | การถือหุ้นในบริษัท |

|  |  |  |

| บริษัทในเครือเดียวกัน | กิจการที่เกี่ยวข้องกับบริษัท ที่มีอำนาจควบคุมสูงสุด | การจัดหาน้ำมันดิบและวัตถุดิบให้กับบริษัท และซื้อผลิตภัณฑ์ต่าง ๆ จากบริษัท |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดสามเดือนสิ้นสุดวันที่ | 31 มีนาคม | 31 มีนาคม | 31 มีนาคม | 31 มีนาคม |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| รายได้จากการขายสินค้า |  |  |  |  |

| กับบริษัทในเครือเดียวกัน |  |  |  |  |

| - บริษัท เชฟรอน (ประเทศไทย) จำกัด | 682,783,638 | 521,723,585 | 22,690,880,344 | 15,892,900,371 |

| - บริษัทอื่นในเครือเดียวกัน | 56,548,916 | 30,014,620 | 1,879,284,478 | 914,314,366 |

|  | 739,332,554 | 551,738,205 | 24,570,164,822 | 16,807,214,737 |

|  |  |  |  |  |

| รายได้จากการให้บริการ    กับบริษัทในเครือเดียวกัน | 260,962 | 246,476 | 8,672,507 | 7,508,233 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดสามเดือนสิ้นสุดวันที่ | 31 มีนาคม | 31 มีนาคม | 31 มีนาคม | 31 มีนาคม |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| การซื้อสินค้ากับบริษัทในเครือเดียวกัน | 1,050,353,321 | 507,785,284 | 34,906,286,878 | 15,468,307,666 |

|  |  |  |  |  |

| การซื้อบริการกับบริษัทในเครือเดียวกัน | 1,406,902 | 1,199,304 | 46,755,441 | 36,533,558 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

|  | 31 มีนาคม | 31 ธันวาคม | 31 มีนาคม | 31 ธันวาคม |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| ลูกหนี้ | 210,232,751 | 131,953,992 | 7,018,104,829 | 4,424,063,151 |

| เจ้าหนี้ | 443,135,199 | 222,018,533 | 14,825,221,015 | 7,458,246,379 |



|  | หน่วย: ดอลลาร์สหรัฐอเมริกา | หน่วย: ดอลลาร์สหรัฐอเมริกา | หน่วย: บาท | หน่วย: บาท |

| สำหรับงวดสามเดือนสิ้นสุดวันที่ | 31 มีนาคม | 31 มีนาคม | 31 มีนาคม | 31 มีนาคม |

|  | พ.ศ. 2565 | พ.ศ. 2564 | พ.ศ. 2565 | พ.ศ. 2564 |

|  |  |  |  |  |

| - เงินเดือนและผลประโยชน์ระยะสั้นอื่น | 1,734,212 | 1,635,082 | 57,632,908 | 49,808,361 |

| - ผลประโยชน์เมื่อเกษียณอายุ | 37,418 | 36,559 | 1,243,501 | 1,113,677 |

|  | 1,771,630 | 1,671,641 | 58,876,409 | 50,922,038 |



| 10	การค้ำประกันโดยธนาคาร |



| 11	ภาระผูกพัน |



| 12	การอนุมัติข้อมูลทางการเงิน |



| 13	เหตุุการณ์หลังวันที่รายงาน |